Διάταξη του Γενικού Δικαστηρίου (έβδομο τμήμα) της 18ης Ιουνίου 2012 —Transports Schiocchet — Excursions κατά Συμβουλίου και Επιτροπής
(Υπόθεση T-203/11)
«Εξωσυμβατική ευθύνη — Υπηρεσίες μεταφοράς με πούλμαν και λεωφορεία μεταξύ των κρατών μελών — Κανονισμός (ΕΟΚ) 684/92 — Κατάφωρη παράβαση κανόνα δικαίου που απονέμει δικαιώματα στους ιδιώτες — Δεν υφίσταται — Προσφυγή-αγωγή προδήλως στερούμενη νομικού ερείσματος»
1.                     Εξωσυμβατική ευθύνη — Προϋποθέσεις — Έλλειψη νομιμότητας — Ζημία — Αιτιώδης σύνδεσμος — Μη συνδρομή μιας εκ των προϋποθέσεων —
Απόρριψη της αγωγής αποζημιώσεως στο σύνολό της (Άρθρο 340, εδ. 2, ΣΛΕΕ) (βλ. σκέψη 27)
2.                     Εξωσυμβατική ευθύνη — Προϋποθέσεις — Κανονιστική πράξη που ενέχει επιλογές οικονομικής πολιτικής — Κατάφωρη παράβαση υπέρτερου
κανόνα δικαίου παρέχοντος δικαιώματα στους ιδιώτες — Απαίτηση κατάφωρης και πρόδηλης παράβασης των ορίων της ευρείας διακριτικής
ευχέρειας του νομοθέτη της Ένωσης (Άρθρο 340, εδ. 2, ΣΛΕΕ) (βλ. σκέψη 28)
3.                     Εξωσυμβατική ευθύνη — Προϋποθέσεις — Παραλείψεις των θεσμικών οργάνων της Ένωσης — Πρέπει να υφίσταται παράβαση νόμιμης υποχρέωσης
προς ενέργεια (Άρθρο 340, εδ. 2, ΣΛΕΕ) (βλ. σκέψεις 37-40)
4.                     Εξωσυμβατική ευθύνη — Προϋποθέσεις — Κανονιστική πράξη που ενέχει επιλογές οικονομικής πολιτικής — Κατάφωρη παράβαση υπέρτερου
κανόνα δικαίου παρέχοντος δικαιώματα στους ιδιώτες — Απαίτηση κατάφωρης και πρόδηλης παράβασης των ορίων της ευρείας διακριτικής
ευχέρειας του νομοθέτη της Ένωσης — Εκπρόθεσμη υποβολή από την Επιτροπή νομοθετικής πρότασης στον σχετικό τομέα — Δεν θεμελιώνεται
ευθύνη (Άρθρο 340, εδ. 2, ΣΛΕΕ) (βλ. σκέψεις 41-42)
Αντικείμενο
Αίτημα αποκαταστάσεως της ζημίας που φέρεται ότι υπέστη η ενάγουσα λόγω της εφαρμογής του συστήματος που προβλέπει ο κανονισμός
(ΕΟΚ) 684/92 του Συμβουλίου, της 16ης Μαρτίου 1992, για τη θέσπιση κοινών κανόνων στις διεθνείς μεταφορές επιβατών με πούλμαν
και λεωφορεία (ΕΕ L 74, σ. 1).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως προδήλως στερούμενη νομικού ερείσματος.
2)
Καταδικάζει την Transports Schiocchet — Excursions στα δικαστικά έξοδα.